stanford-oval/wikipedia huggingface dataset:
קרחון גרילה

| --- | --- |

מפת רכס סנטינל; קרחון גרילה נמצא בצד הימני התחתון של   הרביע השני משמאל בשורה העליונה של רביעי המפה
 מידע כללי
 מיקום:  אזור הברית האנטארקטית 
 קואורדינטות:  78°12′25″S 86°02′00″W﻿ / ﻿78.20694444°S 86.03333333°W﻿ / -78.20694444; -86.03333333
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון גרילה(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון גרילה
 
קרחון גרילה (באנגלית: Gerila Glacier; בבולגרית: ледник Герила) הוא קרחון רחב בצדה המזרחי של הפסגה הראשית של רכס סנטינל בצפון מרכז הרי אלזוורת', שבאנטארקטיקה.
הקרחון ממוקם צפונית לקרחון בורדניס, ומדרום לקרחון פונפון.
קרחון מנקז את מורדותיה הצפון-מזרחיים של הפסגה התאומה לפסגה הצפונית של פסגת לונג גייבלס; הקרחון זורם לכיוון צפון-מזרח ונשפך אל חלקו העליון של קרחון אלן, צפונית לפסגת ברוגייר.
אורכו של הקרחון 7.5 קילומטרים; רוחבו של הקרחון 2 קילומטרים.
היסטוריה > מיפוי הקרחון

הקרחון מופה על ידי סוקרים אמריקאיים בשנת 1961, ומופה בשנית בשנת 1988.
היסטוריה > מקור השם

הקרחון נקרא על שמו של הנהר גרילה, שבצפון מזרח בולגריה.
לקריאה נוספת

הגאזט האנטארקטי הבולגרי (בבולגרית)
קיי סי לייטפוט

| --- | --- |
אין תמונה חופשית
 לידה:  11 בנובמבר 1999 (בן 24) לי'ס סאמיט, ארצות הברית 
 מידע כללי
 מדינה:  ארצות הברית ארצות הברית
 השכלה:  אוניברסיטת ביילור  Lee's Summit High School 
 ספורט
 ענף ספורט:  אתלטיקה
 תת-ענף:  קפיצה במוט
 הישגים
 שיאים אישיים:  אצטדיון: 6.07 מטר  אולם: 6.00 מטר
 
קיי סי לייטפוט (באנגלית: KC Lightfoot; נולד ב-11 בנובמבר 1999) הוא אתלט אמריקאי, המתחרה בקפיצה במוט.
ביוגרפיה

לייטפוט גדל בלי'ס סאמיט שבמיזורי. בגיל 16 החל להתאמן בקפיצה במוט בעקבות אביו שהיה בעצמו קופץ במוט. בתיכון זכה פעמיים באליפות מיזורי בקפיצה במוט ונבחר לאתלט הנוער של השנה במדינה. ב-2019 החל ללמוד ולהתחרות במסגרת אוניברסיטת ביילור בטקסס. באליפות ארצות הברית אותה שנה, שהיוותה גם את המבחנים האמריקאיים לקראת אליפות העולם, סיים שלישי בשיא אישי של 5.76 מטר. באליפות העולם עבר גובה של 5.60 מטר במוקדמות ולא העפיל לגמר. ביולי 2020 קבע שיא אישי באצטדיון של 5.82 מטר. בפברואר 2021 עבר גובה של 6.00 מטר בתחרות באולם בלאבק. במרץ אותה שנה זכה באליפות המכללות באתלטיקה באולם כשקבע שיא אליפות של 5.93 מטר.
באולימפיאדת טוקיו סיים במקום הרביעי בתוצאה של 5.80 מטר.
ביוני 2023 קבע שיא אישי של 6.07 מטר במהלך תחרות בנשוויל שבטנסי.
קרחון גראמאדה

| --- | --- |
אין תמונה חופשית
 מידע כללי
 מיקום:  איי שטלנד הדרומיים 
 קואורדינטות:  63°02′05″S 62°34′34″W﻿ / ﻿63.0347°S 62.5761°W﻿ / -63.0347; -62.5761
  (למפת איי שטלנד הדרומיים מוגדלת) אי הפיל קלרנס אי המלך ג'ורג'  ליווינגסטון סמית' מעבר דרייק מצר ברנספילד  אנטארקטיקהקרחון גראמאדה(למפת איי שטלנד הדרומיים רגילה) אי הפיל קלרנס אי המלך ג'ורג'  ליווינגסטון סמית' מעבר דרייק מצר ברנספילד  אנטארקטיקהקרחון גראמאדה(למפת חצי האי האנטארקטי רגילה) בסיס חנרל ברנרדו אוהיגינס ריקלמהקרחון גראמאדה(למפת חצי האי האנטארקטי מוגדלת) בסיס חנרל ברנרדו אוהיגינס ריקלמהקרחון גראמאדה
 
מפת האי סמית'. קרחון גראמאדה מצוי במרכז השורה התחתונה של רביעי המפה.
קרחון גראמאדה (באנגלית: Gramada Glacier; בבולגרית: ледник Грамада) הוא קרחון באי סמית', באיי שטלנד הדרומיים, שבסמוך לאנטארקטיקה.
אורכו של הקרחון 3 קילומטרים.
הקרחון מנקז את המדרונות הדרום-מזרחיים של רכס אימאון, ממזרח לפסגת ריגס, דרומית-מזרחית מאוכף מאדאן, ומדרום לפסגת נאופיט.
הקרחון ממוקם מדרום מערב לקרחון ארמירה, ומצפון-מזרח לקרחון לטניצה.
הקרחון נשפך אל מפרצון ברשליאן.
היסטוריה > גילוי ומיפוי הקרחון

הקרחון מופה לראשונה על ידי חוקרים בולגריים בשנת 2009.
היסטוריה > מקור השם

הקרחון נקרא על שם העיירה גראמאדה שבצפון-מערב בולגריה.
לקריאה נוספת

הגאזט האנטארקטי הבולגרי (בבולגרית)
קוקי לבנה

| --- | --- |
 תקופת הפעילות:  מ-2011
 סוגה:  רוק ישראלי
 חברים
 קובי מנדלבאום זוהר ברזילי עומר הראל
 
קוקי לבנה היא להקת רוק ישראלית מרמת השרון. הלהקה הוקמה עלי ידי הסולן קובי מנדלבאום ופרצה בזכות השיר "כמה הייתי רוצה" שהוציאה ביוני 2011. אלבומה הראשון "כוסות מפלסטיק" יצא לאור במאי 2015 ואלבומה השני "1440" בשנת 2019.
היסטוריה > הופעות סלון

הלהקה נוסדה בשנת 2006 על ידי סולן הלהקה קובי מנדלבאום. מנדלבאום הוא היחיד שנותר מההרכב המקורי.  במשך שנותיה הראשונות הלהקה הופיעה והקליטה, אך לא פרצה לתודעה הציבורית. בתחילת דרכה, הלהקה צברה קהל מעריצים בקרב בני נוער, בייחוד מאזור השרון. מפאת גילם הצעיר, מעריציה לא יכלו להגיע להופעות בפאבים ומועדונים, ולכן הגו חברי הלהקה קונספט ייחודי להופעות – הם יגיעו אל מעריציהם עד הבית ויופיעו בחינם. הופעות הסלון היוו את מרכז פעילות הלהקה בין 2006 ל-2011 והתפרסמו ברשתות החברתיות. ביוני 2010 מילאה לראשונה את מועדון הבארבי בתל אביב להופעה. באותה שנה, הופיעה כלהקת החימום של הלהקה "מוניקה סקס".  ב-2011 זכו לראשונה לתשומת לב ברמה ארצית, כאשר הוציאה את השיר "כמה הייתי רוצה" ליוטיוב. באותה שנה זכו חברי הלהקה בתחרות השיר המקורי של עמותת "תו ראשון" עם השיר "משלים עוד סיבוב" כשהם גוברים על יותר מ-150 שירים מתחרים.
ב-2012 החלו לקיים הופעות במועדונים, בעלות של 10 שקלים לכרטיס, כדי לכסות עלויות בלבד.
היסטוריה > אלבום בכורה

חברי הלהקה פתחו פרויקט מימון המונים בהדסטארט וגייסו באמצעותו כספים למען הוצאת אלבום הבכורה שלהם. השירים באלבום הם: משלים עוד סיבוב, חולשה לנשים, עכשיו זה מאוחר מדי, אז ועכשיו, אחרי הסערה, אולי תלכי מפה כבר, תיראי כתבתי לך שיר, פוליסיה, בואי לרקוד, כשתבואי, אתמול בלילה, יושבים על הגג, כמה הייתי רוצה.
היסטוריה > המשך פעילות

מאז ועד שנת 2015, התמקדה הלהקה באיסוף חומרים, ובשנת 2015 הוציאה את אלבומה הראשון: "כוסות מפלסטיק". האלבום לא זכה להצלחה בתחנות הרדיו. בשנת 2019 יצא אלבומה השני, "1440", בהפקתו של יקיר בן טוב (7 שירים) ונעם עקרבי (שיר אחד). האלבום הציג בין היתר את השירים "גם אני" ו"שקט" שזכו להצלחה בתחנות הרדיו[דרוש מקור].
בשנים אלה הלהקה הופיעה בפסטיבלים הגדולים בישראל כמו "בום בוקס", "רייב עצמאות" וערי נוער, כמו כן מספר מופעים במועדוני זאפה.
במהלך השנים הלהקה שיתפה פעולה השנים עם הלהקות: "מרסדס בנד", "התקווה 6" והזמרת אביה שושני מ"הכוכב הבא".
חברי הלהקה

זוהר ברזילי
עומר הראל
בראל עובד
אלדר משה
חברי הלהקה > חברי עבר

עומר הוטניק, גיטרה+קולות
עמית סרפר, תופים וקולות
עידן ברוטמן, בס
שי שבתאי, תופים
אליעד אטיאס, בס
ניר אוטיס, מנהל הלהקה
אדם מילינר - בס
עומר הראל - גיטרות
גל גולני - קלידים
עידו מימון - סקסופון
ליהי סעדי - חצוצרה
רועי טל - ניהול וייצוג
דיסקוגרפיה

2015: כוסות מפלסטיק
2019: 1440
2024: אקורד
רוברט סילברס

רוברט סילברס נואם בניו יורק ב-2012
רוברט בנג'מין סילברס (באנגלית: Robert Benjamin Silvers, ‏31 בדצמבר 1929 - 20 במרץ 2017) היה עיתונאי אמריקאי ששימש כעורכו של כתב העת "ניו יורק רוויו אוף בוקס" משנת 1963 עד 2017.
סילברס נולד למשפחה יהודית אמריקאית. סביו היגרו לארצות הברית מרומניה ורוסיה. הוא גדל בלונג איילנד, ניו יורק. סיים לימודי תואר ראשון באוניברסיטת שיקגו בשנת 1947, בהיותו בן 17, והחל ללמוד בבית הספר למשפטים של אוניברסיטת ייל, אולם פרש מלימודיו לאחר זמן קצר.
בשנת 1952 נשלח על ידי צבא ארצות הברית לפריז ככתב צבאי. בפריז סיים את לימודיו האקדמיים בסורבון ובמכון למדע המדינה. השתתף ככותב ועורך בכתבי עת רבים לספרות ואמנות, בהם ההארפרז.
בשנת 1963 מונה לעורך ה"ניו יורק רוויו אוף בוקס", יחד עם ברברה אפסטין. לאחר מותה בשנת 2006 נותר עורך יחיד. כמו כן ערך ספרים בהוצאת הספרים של כתב העת.
סילברס נודע בכך שגייס לשורות כתב העת עורכים שהתבלטו מאוחר יותר בעיתונות, באקדמיה ובספרות. הוא היה חבר האקדמיה האמריקאית לאמנויות ולמדעים והאקדמיה הבריטית. זכה במספר פרסים ותוארי כבוד, בהם המדליה הלאומית למדעי הרוח ואות לגיון הכבוד הצרפתי.
רוברט סילברס מת בביתו במנהטן ב-20 במרץ 2017, בגיל 87, לאחר מחלה קצרה.
קרחון גריגורוב

| --- | --- |
אין תמונה חופשית
 מידע כללי
 על שם:  Stamen Grigorov 
 מיקום:  אזור הברית האנטארקטית 
 קואורדינטות:  64°09′05″S 62°07′30″W﻿ / ﻿64.1514°S 62.125°W﻿ / -64.1514; -62.125
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהקרחון גריגורוב(למפת חצי האי האנטארקטי רגילה) בסיס חנרל ברנרדו אוהיגינס ריקלמהקרחון גריגורוב(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון גריגורוב(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון גריגורוב
 
קרחון גריגורוב (באנגלית: Grigorov Glacier; בבולגרית: Григоров ледник) הוא קרחון בצד הדרומי של רכס סטאוורצי שבחצי האי אלבנה, באי ברבנט בארכיפלג פאלמר, שבאנטארקטיקה.
אורכו של הקרחון 1.8 קילומטרים ורוחבו 1.3 קילומטרים.
הקרחון מנקז את המורדות המזרחיים של הר קאבזה וזורם לכיוון דרום-מזרח ונשפך אל מפרץ היל, מערבית לנקודת קוסטור.
היסטוריה > גילוי ומיפוי הקרחון

הקרחון מופה על ידי סוקרים בריטיים בשנת 1980.
היסטוריה > מקור השם

הקרחון נקרא על שמו של המדען הבולגרי סטמן גריגורוב שגילה את החיידק לקטובצילוס בולגריוס המשמש בייצור יוגורט.
הקרחון נקרא, בדומה לאתרים רבים אזור, על שם של חלוץ בתחום הרפואה.
השם ניתן ב-3 בינואר 2010.
לקריאה נוספת

הגאזט האנטארקטי הבולגרי (בבולגרית)
רו מו-היון

זהו שם קוריאני; שם המשפחה הוא .
רו מו-היון (בהנגול: 노무현;1 בספטמבר 1946 –  23 במאי 2009) היה נשיאהּ ה-16 של קוריאה הדרומית בשנים 2003–2008.
ביוגרפיה

רו נולד בשנת 1946 למשפחה ענייה בכפר בדרום-מזרח המדינה, סמוך לפוסאן.
למד משפטים, פעל כעורך דין מ-1975, והתמקד בפעילות למען זכויות האדם עבור סטודנטים אקטיביסטים בקוריאה הדרומית.
הקריירה הפוליטית שלו התרחבה מאוחר יותר, כאשר הצטרף ב-1988 ל"מפלגת האיחוד הדמוקרטית", והגיעה לשיאה עם התמודדותו בבחירות לנשיאות ב-2003. הוא זכה לתמיכה רחבה בעיקר בקרב הסטודנטים במדינה אשר סייעו להצלחתו ולניצחונו בבחירות. בשנת 2006 הוא מינה את האן מיונג-סוק לראשת הממשלה, ובכך לראשונה בראש הממשלה של קוריאה הדרומית עמדה אישה.
כהונתו התאפיינה בפייסנות כלפי קוריאה הצפונית, גם על חשבון היחסים הטובים עם ארצות הברית. באוקטובר 2007 הגיע לביקור רשמי בפיונגיאנג בירת קוריאה הצפונית ונפגש עם קים ג'ונג-איל (פגישה זו הייתה הפגישה השנייה בין מנהיגי הצפון והדרום). כתוצאה מכך נתקל בהתנגדות רבה מצד השמרנים מהמפלגה הלאומית וכן מצד התקשורת במדינה.
כשנה לאחר סיום כהונתו הוא נחשד בשחיתות, ונפתחה חקירה משפטית אשר משכה את תשומת הלב הציבורית במדינה.
רו התאבד ב-23 במאי 2009 בקפיצה מצוק ההר שליד ביתו, והשאיר מכתב התאבדות על מחשבו האישי.
הערות שוליים

↑  CNN.com - Profile: President-elect Roh Moo-hyun - Dec. 31, 2002, edition.cnn.com
| --- | --- |
בקרת זהויות :  NLI: 987007390459305171  GND: 124433049  ISNI: 0000 0001 2121 9755  LCCN: nr90022087  NDL: 00905130  NLK: KAC201100150  SUDOC: 142964336  VIAF: 15704800   WorldCat (עם VIAF): 15704800 
ערך זה הוא קצרמרבנושא אישים. אתם מוזמנים לתרום לוויקיפדיה ו.
ראדה פריצה

ראדה סטניסלב פריצה (בשוודית: Rade Stanislav Prica; בסרבית: Раде Станислав Прича; נולד ב-30 ביוני 1980) הוא כדורגלן עבר שוודי ששיחק בעמדת החלוץ. פריצה הוא השחקן היחידי שזכה באליפות בליגות הבכירות של שלוש קבוצות סקנדינביות: בשוודיה, בדנמרק ובנורווגיה, ובנוסף זכה גם בשלוש אליפויות ישראל, מתוכן טרבל אחד, עם מכבי תל אביב. בנו הוא הכדורגלן טים פריצה.
קריירת מועדונים

ראדה פריצה נולד בשוודיה ב-1980 לאב סרבי ואם קרואטית והחל את קריירת הכדורגל שלו בקבוצת הנערים של יונגבי. ב-1995 עלה לקבוצה הבוגרת, שם כבש 14 שערים ב-37 משחקים. ב-1998 חתם פריצה בקבוצת הלסינגבורג מליגת העל השוודית, שם היה 5 עונות, בהן כבש 27 שערים ב-113 משחקים וזכה באליפות ב-1999.
ב-2002 עזב לראשונה את שוודיה, כשחתם בקבוצת הנזה רוסטוק הגרמנית. ב-2006 חזר לסקנדינביה, הפעם לקבוצת אולבורג בולדספילקלאב הדנית. כבר בעונתו הראשונה סיים כמלך השערים בליגת העל הדנית, ועונה לאחר מכן זכה עם הקבוצה באליפות.
ב-2008 ניסה פריצה את מזלו פעם נוספת מחוץ לסקנדינביה כשחתם בקבוצת סנדרלנד האנגלית, אך לאחר שמיעט לשחק בקבוצה חתם לאחר עונה ברוזנבורג הנורווגית. כבר בעונתו הראשונה סייע לקבוצה לזכות באליפות ליגת העל הנורווגית, כשסיים כמלך השערים של הליגה. בעונה לאחר מכן זכה שוב עם קבוצתו באליפות. בסך הכל במהלך ארבע העונות שבהן שיחק בקבוצה, זכה פריצה ב-2 אליפויות וסיים כמלך השערים של הליגה פעם אחת וככובש המצטיין של קבוצתו 3 פעמים.
בתום עונת 2012 בנורווגיה הסתיים החוזה של פריצה ברוזנבורג והוא חתם במכבי תל אביב. ב-14 בינואר ערך פריצה את הופעת הבכורה שלו כשנכנס כמחליף במשחק ליגה נגד הפועל באר שבע, בו הוא בישל את השער החמישי במשחק. את שער הבכורה שלו כבש בניצחון 0:4 בדרבי מול הפועל תל אביב. פריצה היווה חלק משמעותי באליפות של מכבי תל אביב בעונת 2012/2013 כאשר כבש שמונה שערים, כולל שער בניצחון 0-2 על הפועל רמת השרון במשחק ההכתרה, והוסיף ארבעה בישולים. ב-12 בפברואר 2014 סיכם פריצה על הארכת חוזהו במכבי תל אביב בעונה נוספת. בעונת 2013/2014 כבש 12 שערי ליגה ושוב זכה עם הקבוצה באליפות המדינה.
בעונת 2014/2015 זכתה מכבי תל אביב באליפות שלישית ברציפות. פריצה, שהיה פצוע במהלך העונה ומיעט לשחק, כבש חמישה שערי ליגה. בנוסף לאליפות, זכתה קבוצתו באותה עונה גם בגביע המדינה ובגביע הטוטו ובכך השלימה טרבל היסטורי בכדורגל הישראלי. בגמר גביע המדינה, אשר התקיים ב-20 במאי 2015, כבש פריצה שלושה שערים ובישל שניים נוספים בדרך לניצחון 2:6 על הפועל באר שבע. השוודי הציג את מה שתיאר בעצמו אחר כך כמשחק הטוב ביותר בקריירה שלו, משחק שהעניק לו את הציון 10 בעיתוני הספורט ובאתרי הספורט בישראל. בתום העונה, חוזהו במכבי תל אביב תם והוא עזב את המועדון.
ב-11 באוגוסט 2015 חזר פריצה להלסינגבורג, וב-11 בינואר 2016 חזר לישראל וחתם במכבי פתח תקווה. בתום עונת 2015/2016 חזר לשוודיה וחתם בלנדסקרונה.
ב-16 בנובמבר 2016 הודיע פריצה על פרישה ממשחק פעיל בגיל 36.
נבחרת שוודיה

פריצה הופיע לראשונה בנבחרת שוודיה בפברואר 2001 במשחק ידידות נגד נבחרת תאילנד כשהוא נכנס כמחליף בדקה ה-66 של המשחק.
בסך הכול רשם פריצה 14 משחקים בנבחרת, מתוכם 9 בהרכב הפותח, ולזכותו שני שערים שנכבשו במשחקי ידידות נגד אקוודור ומונטנגרו במהלך שנת 2007.
תארים

אליפות שוודיה (1): 1999
אליפות דנמרק (1): 2007/2008
מלך השערים בליגת העל הדנית: 2006/2007
אליפות נורווגיה (2): 2009, 2010
מלך השערים בליגת העל הנורווגית: 2009
אליפות (3): 2012/2013, 2013/2014, 2014/2015
גביע המדינה (1): 2014/2015
גביע הטוטו (1): 2014/2015
גביע הטוטו (1): 2015/2016
הערות שוליים

↑  Prica skandinavisk mester, באתר האוהדים של רוזנבורג, 29 בספטמבר 2009
↑  פריצה יחתום לעונה נוספת, באתר מכבי תל אביב, 12 בפברואר 2014
↑   ראדה פריצה מסכם את עונת הטרבל, ראיון  באתר יוטיוב
↑  יניב טוכמן‏, ראדה פריצה: "המשחק הגדול בקריירה שלי, זה כמו חלום שהתגשם", באתר וואלה, 20 במאי 2015
↑  פריצה קיבל 10, מיכה 8. הציונים של גמר הגביע, באתר ערוץ הספורט, 20 במאי 2015
↑  ראדה פריצה הודיע על פרישה מכדורגל בגיל 36: "הפציעות היו יותר מדי עבורי", באתר וואלה, 16 בנובמבר 2016
↑  רותם ישראל, ‏פריצה: אני חולם שהילדים שלי ישחקו במכבי תל אביב, באתר ערוץ הספורט, 18 בנובמבר 2016
↑  "מכביקאסט: פריצה בראיון פרישה, אלברמן מתכונן לק"ש - מועדון הכדורגל מכבי תל אביב". מועדון הכדורגל מכבי תל אביב. 2016-11-17. נבדק ב-2016-11-19.
↑  "תודה לך, ראדה: הרגעים הגדולים של פריצה. צפו - מועדון הכדורגל מכבי תל אביב". מועדון הכדורגל מכבי תל אביב. 2016-11-19. נבדק ב-2016-11-19.
קרחון גרגורי (אנטארקטיקה)

ערך זה עוסק בקרחון באנטארקטיקה. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 מיקום:  אזור הברית האנטארקטית 
 קואורדינטות:  64°08′00″S 60°48′00″W﻿ / ﻿64.1333°S 60.8°W﻿ / -64.1333; -60.8
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהקרחון גרגורי(למפת חצי האי האנטארקטי רגילה) בסיס חנרל ברנרדו אוהיגינס ריקלמהקרחון גרגורי(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון גרגורי(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון גרגורי
 
קרחון גרגורי (באנגלית: Gregory Glacier) הוא קרחון בחוף המערבי של ארץ גרהאם שבאנטארקטיקה.
הקרחון נשפך לתוך מפרצון סיירבה, מצפון לקרחון ברגה.
גובהו של הקרחון 627 מטרים מעל פני הים.
היסטוריה > גילוי הקרחון

הקרחון מופיע לראשונה במפה של ממשלת ארגנטינה משנת 1957.
היסטוריה > מקור השם

שמו של הקרחון ניתן לו על ידי הוועדה המייעצת לשמות אנטארקטיים של בריטניה בשנת 1960.
הקרחון נקרא על שמו של הולינגוורת' פרנקלין גרגורי (Hollingsworth Franklin Gregory), מהנדס אווירונאוטיקה אמריקאי שהיה חלוץ בפיתוח מסוקים ושימוש בהם.
לקריאה נוספת

• M. G. Laird, G. D. Mansergh & J. M. A. Chappell (1971), , PP 436 - 437, New Zealand Journal of Geology and  Geophysics, 14:3, 427-468, DOI: 10.1080/00288306.1971.10421939
רדיה פרלמן

| --- | --- |

 לידה:  1951  (בת 73 בערך) פורטסמות', ארצות הברית 
 שם לידה:  Radia Joy Perlman 
 ענף מדעי:  מדעי המחשב
 מקום מגורים:  ארצות הברית ארצות הברית
 מקום לימודים:  המכון הטכנולוגי של מסצ'וסטס (1988)  המכון הטכנולוגי של מסצ'וסטס 
 מנחה לדוקטורט:  דייוויד קלארק, דייוויד קלארק 
 מוסדות:  המכון הטכנולוגי של מסצ'וסטס  סאן מיקרוסיסטמס  BBN Technologies  Dell EMC 
 פרסים והוקרה:  פרס מכון אניטה בורג לנשות חזון (2005)  היכל התהילה של האינטרנט (2014)  עמית ACM (2016)  היכל התהילה הלאומי לממציאים (2016)  פרס סיגקום (2010)  IEEE Eric E. Sumner Award (2023) 
 תרומות עיקריות
 המצאת פרוטוקול העץ הפורש
 
רדיה ג'וי פרלמן (Radia Joy Perlman; נולדה ב-1951) היא מהנדסת תוכנה ורשתות, יהודית-אמריקאית, שהתפרסמה בזכות המצאות חלוציות שפיתחה בתחום טכנולוגיית האינטרנט. היא אף זכתה לכינוי "אם האינטרנט".
קורות חיים

פרלמן נולדה בווירג'יניה למשפחה יהודית, אם מתכנתת ואב מהנדס תעופה. יש לה תואר ראשון ושני במתמטיקה ודוקטורט במדעי המחשב מהמכון הטכנולוגי של מסצ'וסטס (MIT). כסטודנטית לתואר ראשון ב-MIT היא בחרה ליטול חלק בתוכנית "UROP" (תוכנית הזדמנות למחקר), לשם השלמת נקודות לתואר, וזאת במסגרת מעבדת בינה מלאכותית. בהנחייתו של סימור פאפרט היא פיתחה גרסה "מצומצמת" בשם TORTIS, לשפת התכנות לוגו ששימשה ליישומי רובוטיקה חינוכיים. במהלך מחקרה בשנים 1974–1976, שישה ילדים — הצעיר בהם בן שלוש וחצי – תכנתו רובוט לוגו חינוכי. בשל פרויקט זה נחשבת פרלמן לחלוצה בהוראת תכנות מחשבים לילדים. עבודת הדוקטורט שלה, משנת 1988, נכתבה בנושא ניתוב בנוכחות של הכשלות רשת זדוניות (malicious network failures).
ב-1980 החלה פרלמן לעבוד בחברת DEC, שם התפרסמה כממציאת פרוטוקול העץ הפורש (spanning-tree protocol), שמהווה אבן פינה בניהול תקשורת בין גשרים ברשת. בשנת 1993 עברה לעבוד בחברת נובל וב-1997 עברה לסאן מיקרוסיסטמס. במהלך עבודתה בסאן רשמה על שמה מעל 50 פטנטים. היא תרמה תרומות משמעותיות בתחומים נוספים בניהול מבנה הרשת ובגיבוש תקנים מקובלים, כגון גיבוש פרוטוקולי link-state, לרבות פרוטוקול TRILL, שאותו המציאה כדי לשפר כמה מהמגרעות של עצים פורסים.
ב-1999 הוציאה ספר בנושא תקשורת ברשת - Interconnections: Bridges, Routers, Switches, and Internetworking Protocols, וב-2002 הוציאה ספר לימוד בתחום אבטחת רשתות - Network Security: Private Communication in a Public World. שימשה פרופסור באוניברסיטת הרווארד ובאוניברסיטת וושינגטון. נכון ל-2017עובדת פרלמן כיועצת טכנולוגית בכירה בחברת Dell EMC.
ספריה

Interconnections: Bridges, Routers, Switches, and Internetworking Protocols, 2nd ed., 1999
Network Security: Private Communication in a Public World, 2nd ed., 2002 (עם צ'רלי קאופמן ומייק ספסינר)
פרסים ותארים בהם זכתה

פרס SIGCOMM מטעם ACM ‏(2010)
פרס על מפעל חיים של אגודת USENIX ‏(2006)
פרס מכון אניטה בורג לנשים בעלות חזון (2005)
פרס ממציא השנה של עמק הסיליקון (2004)
תואר דוקטור לשם כבוד של ה-Royal Institute of Technology ‏(2000)
נכללה פעמיים ברשימת 20 האנשים המשפיעים ביותר בתעשייה של Data Communications magazine ‏(1992, 1997)
נבחרה ל-National inventors hall of fame‏ (2016)
הערות שוליים

↑  במאמר בכתב העת Network World.
↑  Inventor of the Week: Archive, web.archive.org, ‏2007-12-08
↑  https://israel.emc.com/video-collateral/demos/microsites/mediaplayer-video/congratulating-radia-perlman-induction.htm
| --- | --- |
בקרת זהויות :  NLI: 987007422461805171  ACM DL: 81100008303  BIBSYS: 90639078  BNE: XX5405959  BnF: cb124400913 (data)  CiNii: DA06883018  dblp: 87/2370  GND: 172561426  ISNI: 0000 0001 1596 6252  LCCN: n91097789  MGP: 86235  NDL: 00515489  NKC: jcu2015884688  NTA: 264093461  RERO: 02-A003682466  SNAC: w6rd2gp9  SUDOC: 033543364  VIAF: 12400871   WorldCat (עם VIAF): 12400871
פתיחה ספרדית

פתיחה ספרדית הנקראת גם פתיחת רוי לופז או פתיחת רוי לופס (Ruy Lopez) היא אחד ממהלכי הפתיחה האפשריים והנפוצים במשחק השחמט.
הפתיחה הספרדית היא פתיחה המראה בפשטות את המאבק על המרכז והיא אחת מהפתיחות הנפוצות ביותר, גם אצל שחמטאים מתחילים וגם אצל רבי-אמנים מנוסים. הפתיחה בעלת מספר רב של וריאציות.
היסטוריה

הפתיחה נקראת על שמו של הנזיר הספרדי רוי לופס דה סגורה, שניתח אותה בספרו "ספר השחמט" (Libro del Ajedrez) בשנת 1561. במדינות רבות, הפתיחה נפוצה יותר בשם "הפתיחה הספרדית", על שם מוצאו. למרות שמה, היא הוזכרה אף לפני כן ביחד עם פתיחות נוספות בכתב-יד שנכתב באוניברסיטת גטינגן שבגרמניה ומתוארך לשנת 1490. הפתיחה נעשתה פופולרית מאמצע המאה התשע עשרה כאשר הוצגה על ידי קארל יאניש שגילה מחדש את הפוטנציאל ההתקפי הטמון בה, ושחקנים רבים משחקים בה, גם כאשר הם בצד הלבן, וגם באופן דומה כשהם בצד השחור.
יסודות הפתיחה

ה4 ה5. הלבן מזיז את רגלי המלך ה2, והרגלי השחור בולם את התקדמות הלבן בכיבוש המרכז. לכן יצטרך הלבן להיפטר מן הרגלי השחור.
פו3 פג6. הלבן מאיים עם הפרש על הרגלי השחור, ותוך כדי כך מפתח את הפרש. בתגובה שולח השחור את הפרש כדי להגן על הרגלי ה5.
רב5. הלבן מתקיף עם הרץ את הפרש השומר על ה5, מכין את עצמו להצרחה ומייצב את הרגלי שלו כנגד המלך השחור, אך הוא מאפשר לשחור להסיע את הרגלים באגף המלכה ולאיים על הרץ הלבן, ללא איבוד טמפו.
באופן כללי, הלבן נוקט בטקטיקה של התקפה ולחץ במרכז ובאגף המלך, בעוד השחור ינסה לשמור על מעמדו במרכז ויבצע התקפת נגד באגף המלכה. 

הפתיחה מכונה לעיתים "העינוי הספרדי", כי השחור צריך להאבק במשך זמן רב כדי להשיג בחזרה את השוויון.
וריאציות עיקריות

מכאן מתפצלת הפתיחה לנוסחים רבים, כאשר כמעט לכל מהלך ישנן אופציות תגובה אלטרנטיביות שנחקרו לעומקן. 
 לרוב מחלקים את ההמשך לשתי קבוצות של וריאציות עיקריות:
קבוצת הווריאציות שבהן השחור מגיב עם הגנת מורפי 3...א6.
הסתעפויות שבהן השחור מגיב באופן שונה מן 3...א6.
הקבוצה השנייה כוללת וריאציות יותר ישנות ופשוטות, ולכן רוב השחקנים נוטים להגיב דווקא בקווים המנחים של הגנת מורפי.
השחור מגיב ב-3...א6

הלבן עונה בהגנת מורפי, הנקראת על שמו של פול מורפי. הווריאציות העיקריות הן:
4. ר:ג6 (וריאצית ההחלפה).
4. רא4 ד6 (הגנת שטייניץ מעוכבת).
4. רא4 פו6 5. 0-0 פ:ה4 (ספרדית פתוחה או הגנת טאראש).
4. רא4 פו6 5. 0-0 רה7 (הגנת מורפי סגורה).
השחור מגיב ב-3...א6 > וריאציית ההחלפה

4. לבן- ר:ג6, שחור- ד:ג6. אם השחור היה משחק 4... ב:ג6 הלבן היה מגיב 5. פ:ה5 והשחור היה מפסיד רגלי. אם השחור ישחק 4... ד:ג6 והלבן מגיב 5.פ:ה5 השחור היה מגיב 5. מה-ד4 ועכשיו השחור משיג את הרגלי שהלך במהלך הקודם.
הלבן עכשיו ישחק בדרך כלל 5. o-o או 5. ד4.
השחור מגיב ב-3...א6 > הגנת שטייניץ מושהית

4.רא4, ד6 זוהי הגנת שטייניץ המושהית. הגנה זו נחשבת פסיבית וכמעט ולא משוחקת במשחקים מודרניים.
5.ג3, רד7
6.ד4, ז6 (אפשרי גם 6. ...פזה7 7.רה3, פז6 אולם לאחר 8.ח4! יש לשחור בעיות)
7. 0-0, רז7
8.צה1, (מעניין גם 8.ד5 או 8.רה3!?) פזה7 9.ד5 וללבן יתרון.
השחור מגיב ב-3...א6 > ספרדית פתוחה

הספרדית הפתוחה (5. 0-0 פ:ה4) מאפשרת לשחור משחק-נגד דינאמי. היא הייתה פופולרית בסוף שנות השבעים ובשנות השמונים.
4.רא4 פו6
5. 0-0 פ:ה4
6.ד4, ב5
7.רב-3, ד5
8.ד:ה5, רה6
9.פבד2 וכאן לשחור יש שלוש אפשרויות:
השחור מגיב ב-3...א6 > 9. ...רג5

9. ...רג5
10.פ:ה4, ד:ה4
11.ר:ה6, מה:ד1
12.צ:ד1, ו:ה6
13.פז5, 0-0
14.פ:ה4, רב6
15.מו1, פ:ה5
16.מה2, פז4
17.ו3, פו6 לשחור יש חולשה אחת בלבד (הרגלי הבודד ב-ה6) ויש לו סיכוי הגנה סבירים בהחלט.
השחור מגיב ב-3...א6 > 9. ...רה7

9. ...רה7
10.ג3, פג5
11.רג2, רז4
12.צה1, 0-0
13.פב-3, פה4
14.רו4, ו6
15.ה:ו6, פ:ו6
16.מהד3, מהד7
17.פז5!, ח6
18.פח7, צו7
19.פ:ו6, צ:ו6
20.מהח7+, מו7
21.רז3! ועמדת השחור נראית די שבירה.
השחור מגיב ב-3...א6 > 9. ...פג5

זהו המסע העקרוני ביותר בעמדה.
9. ...פג5
10.ג3, ד4
11.ר:ה6, (פז5!? מסוכן יחסית) פ:ה6
12.ג:ד4, פג:ד4
13.א4!?, רה7
14.פ:ד4, פ:ד4
15.פה4, 0-0
16.א:ב-5, א:ב5
17.רה3, מהג8
18.מהד5!? עם עמדה לא ברורה.
השחור מגיב ב-3...א6 > ספרדית סגורה

1. ה4 ה5 2. פו3 פג6 3. רב5 א6 4. רא4 פו6 5. 0-0 ב5 6. רב3 רה7.

עד כאן ההגנה הסגורה. מכאן, גם לשחור וגם ללבן קיימים מספר המשכים אפשריים.

הנוסח הראשי:

7. צה1 (מגן על רגלי ב-ה4) ד6.

במקום 7. ... ד6 שחור יכול להחליף בסדר המסעים לשחק קודם 7. ... 0-0, כאשר הוא שומר לעצמו את האופציה לשחק ד5 בעתיד (התקפת מארשל).

8. ג3 (מכין את המסע ד4) 0-0.

9. ח3 עתה לשחור מספר אפשרויות:
השחור מגיב ב-3...א6 > וריאנט קרפוב

9. ...פד7 זהו הרעיון של אלוף העולם לשעבר אנטולי קרפוב.
10.ד4 ולשחור בחירה בין שני וריאנטים:
השחור מגיב ב-3...א6 > וריאנט קרפוב > 10. ...פב6

מסע ששוחק על ידי בוריסלאב איבקוב, בוריס ספאסקי ומיכאל אדמס.
10. ...פב6
11.פבד2, רו6
12.פו1, צה8
13.פ1ח2!, ה:ד4
14.ג:ד4, פא5
15.רג2, ג5
16.ב-3, פג6
17.רב2 כליו של הלבן ערוכים היטב וכל הוריאנטים נותנים לו יתרון קטן.
השחור מגיב ב-3...א6 > וריאנט קרפוב > 10. ...רו6

המסע המרכזי בווריאנט קרפוב.
10. ...רו6
11.א4!, רב7 ( קיימות גם אפשרויות אחרות אך זה המסע הפופולרי ביותר בעמדה זו)
12.פא3, (זוהי המלצתו של קספרוב) ה:ד4
13.ג:ד4, צה8
14.רו4, פא5
15.רג2, ב4
16.פב-1, ג5
17.פבד2, מהג7 ולשחור רוב באגף המלכה (אם כי יש סכנות טקטיות שנובעות משליטתו של לבן במרכז).